Ханс Магнус Енценсбергер
Тенекиената паничка

Превод от немски: Надежда Андреева, —

chitanka.info

За бедността вече всичко е казано.

Че твърдоглава е, жилава, лепкава

че не интересува никого,

освен бедните. Скучна е.

Така усърдно работи, че няма време

да се оплаче от скука.

Тя е като мръсотията. Там долу

винаги в низкото,

пречи, заразява, смърди.

Поразително всеприсъствие.

Сякаш е вечна.

Божествени атрибути. Отзивчиви

светци я търсят, монаси

и калугерки са нейни годеници.

Всички останали, онези, които цял живот

бягат от нея, тя настига

със своята тенекиена паничка

на следния уличен ъгъл

величествена и неподвижна.

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.